Datasets:

nesuri

/

sorsolingo-tts-bsl

like 0

San sadto na panahon, magbarkada si unggoy nan si pagong.

Pirmi sira magkaupod magpasyar. Saro kaadlaw, nagbagyo san makusugon.

Diri sira nakapasyar. Daghanon na mga tanom ang naraot.

Pagkatapos an tulo na adlaw, nagudong an bagyo nan nagluwas an adlaw.

Nagpasyar si pagong nan unggoy. Habang nagpapasyar, sabi ni unggoy kan pagong,

"Uy, swerte kita! Imuda! Saro na puno san saging an nakatumba. Sa ato na ini!"

"Mao, pero saro lang an puno. Duwa kita.", simbag ni pagong.

"Di bale, utudon ta nalang sa butnga.", sabi ni unggoy.

"Sige sa ako an durho kay didto nagluluwas an bunga san saging", sabi ni pagong.

"Ay! Diri pwede. Ako an una na nakaimod, sa ako an durho.", sabi ni unggoy.

Inutod nira an puno. Inkuwa ni unggoy an durho.

Inkuwa man ni pagong an puno. Nag-uli sira nan nagtanom sa natad nira.

Pagkatapos san pira na adlaw, namatay an intanom ni unggoy.

Pero an puno ni pagong nagdako nan nagbunga.

Nag-abot si unggoy nan nag-hibi. "Namatay an puno ko", an sabi ni unggoy.

Si pagong namundo man. Diri siya ma’aram magsakat sa puno.

"Ayaw pagmundo", sabi ni unggoy. "Ako an masakat nan pag-abot ko sa durho, tatapokan ko ikaw san hinog na saging."

Nagsakat na si unggoy. Pero pag-abot niya sa durho san saging,

Inka’on niya intiro na bunga nan di inhatagan si pagong.

Na’uyam an pagong. Inbutangan niya san tonok an palibot san puno.

Pagbaba ni unggoy, nakulugan siya. "Aray!", an siyak ni unggoy. Nauyam siya kan pagong.

"Pagnaimod ko siya, papatayun ko siya", sabi ni unggoy.

Igparahanap niya si pagong, pero diri niya siya naimod.

Nagtago si pagong sa irarom san ba-o niya. San napagal na si unggoy san kahahanap,

nagingkod siya sa ba-o. May luho an ba-o, kaya naglusot an ikog ni unggoy sa ba-o.

Inkagat ni pagong an ikog niya. Napalumpat sa kulog an unggoy nan nabaliktad an ba-o.

"Ah-ha! Ikaw palan!", sabi ni unggoy. "Maghanda ka, kay papatayun ko ikaw!"

"Bubugnuton ko ikaw duon hale sa balay na dara mo."

"Ay, sige. Para makadalagan ako san malaksi. Pagdara ko an balay ko, maluwayon ako.", inpaliwanag ni pagong.

"Di ko na ikaw bubugnuton", sabi ni unggoy. "Itatapok ko nalang ikaw sa kalayo!"

"Sige. Para maging mapula ako nan gwapo", simbag ni pagong.

"Diri ko ikaw itatapok sa kalayo", sabi ni unggoy. "Dudunuton ko nalang ikaw san pinuhunon."

"Ay, sige! Para magdaghanan ako", sabi ni pagong. Nagisip an unggoy. Nakaimod siya san salog.

"Itatapok ko nalang ikaw sa salog para malunod ka." Nagsimbag an pagong na nakikiluoy. "Ayaw!"

"Maluoy ka! Ayaw ko pagtapuka sa salog!"

"Bugnotun mo nalang ako, itapok sa kalayo. Dunutun mo ako,"

"Basta diri mo lang ako pagitapok sa salog", pakiluoy san pagong.

Inkuwa nan intapok ni unggoy si pagong sa salog.

Nagirarom si pagong, pero taud taud, diyo diyo ini nagbutwa.

"Hahahaha! Barkada ko na unggoy, diri mo baya aram na mao ini an istaran ko?"

Diri nakaistorya an unggoy. Narowayun siya sa sadiri niya.

Uy yadi kana palan. Kana makaon na kita.

Tamang tama yadi kana man.

Ayaw paglimuti pamataha ako sa aga ha. Kaipuhan ko magluwas san atab.

Nakay mapadiin ka?

Nalimutan mo na? Diri eleksyon sa aga? Maboto ako, kaipuhan ko magkadto sa school.

Aram mo na kun sin-o an iboboto mo?

Oo, an mataba na lalaki na nasa poster, an nabati nato sa radyo baga. Balita ko pan-o pag binoto mo siya, hahatagan ka niya san kwarta.

Irog sun, kun may tawo na mahatag sa imo kwarta, tatanggapon mo nalang yun, di ka na maisip?

Aw siempre, kaipuhan nato san kwarta.

Diri ako naniniwala sa tawo an yadto,

kaistorya ko lang si Lita kahapon, sabi niya may plano kuno yadto na himuon na shopping mall an barangay nato didi.

Sus, nakay maniniwala ka man don kay Lita na tsismosa yun na babaye na yun.

Pumuyo ka nalang ngani, sigurado kana don sa tawo na yun?

Basta pamatahon mo nalang ako san atab sa aga.

O sin-o an mabantay sa bata nato?

Sige na ngani, ako nalang.

Mayad na aga.

Mayad na aga man tabi Sir.

Kumusta kana?

Mayad man. Kamo Sir?

Mayad man ako, sin-o man ini na kaupod mo?

Siya? Bata ko ini Sir.

Mag-ingat ka pirmi ha, nan sa ato lang ini, di mo kunta ako paglimutan sa pagboto mo. Ikaw man nono, ayaw pagpabayai an Ama mo ha.

Salamatunon tabi Sir, dako dako ini na danon sa pamilya ko. Nan ayaw paghandal, wara sadi makaaram.

Imuda ini na pagkaon, daghanon.

Dahil yun sa lalaki na inboto ko. Diri sabi ko sa imo, pag inboto mo siya, hahatagan ka niya san kwarta kaya batog niyan, makaon na kita san mga masiram.

Nasobrahan ka man ada, ingastos mo an intiro na kwarta.

Okay lang yuon, ayaw na paghandal, may mga natuda pa man doon.

Atog naghahandal man gihapon ako, dapat ada di mo na inkuwa an kwarta.

Ayaw na paghandal kay diri manlang ako an nagtanggap san kwarta basta kun sin-o an nagboto kaniya, inhatagan niya san kwarta.

Hay sige tama na ngani, makaon na kita kay nagpipinit na an pagkaon.

Mayad man, sige makaon na kita.

O nano ini, nakay yadi kamo?

Tama na, tama na. Ayaw na san.

Ayaw ako pagpuguli, pabayai ako. Nano an ibig sabihon sadi?

An ako pamilya. Pito kami sa amo na pamilya.

Si mama nan si papa parehas singkwenta y sinko anyos

Maestra si mama. Si papa man, pulis.

Mayon ako san upat na kamanghod. An pinakamagurang,

Si kuya, nagtatrabaho sa barko bilang marine engineer

Si ate, an masunod sa kaniya, nagtatrabaho sa ospital

bilang nurse. Ako an sa butnga,

na diri nag-uudong mag iskwela hanggang sa niyan

An masunod sa ako, si Joshua, electronic and communications engineer.

Tapos an puto, an pinakapaborito ko

Si Nico, estudyante sa highschool

Nadakop san tigre an pato. Kaso nag-iararom ini sa tubi kaya nakatakas.

Kahapon, huwebes, nagmata ako atab alas sinko san aga.

Tapos inbukasan ko an laptop. Nag-adal nan nagsurat ako sa sulod san duwa ka oras.

Pagkatapos ko magsurat nagkaon na ako pamahawan. Saro na tinapay nan prito na bunay.

Nag-inom man ako kape, tapos nagkarigos na ako.

Nag-adal ako gihapon san saro pa ka oras. San alas dies na, nagbatog na an tutorial.

Diretso ini hanggang alas dos sin hapon. Pagkatapos san tutorial, nagkaon ako san pang alas dose.

Tapos nag-imud ako palabas na big bang theory. Pagkatapos san duwa na episode.

Nag-uyag ako mobile legends, nanggana ako tolo ka beses.

Kada taon, may lagpas sa baynte sinko na bagyo an nagtatama sa Bulan, Sorsogon

Sa mga panahon na ini, minsan nalilimutan na isalbar an mga hayop

Nasa sa ato kun masasalbar sira

Lupod niyo sira o halion sa kulungan o pagkahigot para makaligtas man sira